Cheesecake με φρέσκες φράουλες
Τώρα που οι φράουλες είναι στην καλύτερη εποχή τους επιλέγουμε για το λαμπριάτικο τραπέζι ένα εύκολο και δροσερό cheesecake με βούτυρο Lurpak και προϊόντα Arla.
400 γρ. μπισκότα τύπου Digestive, 150 γρ. βούτυρο Lurpak, λιωμένο, 600 γρ. τυρί κρέμα Arla, 100 γρ. ζάχαρη άχνη, 200 γρ. κρέμα γάλακτος Arla, 35% λιπαρά, 500 γρ. φρέσκες φράουλες, καθαρισμένες, λίγα φυλαράκια φρέσκου δυόσμου
Για το cheesecake με φρέσκες φράουλες, προθερμαίνουμε τον φούρνο στους 180° C.Τρίβουμε σε έναν πολυκόφτη τα μπισκότα μέχρι να γίνουν σκόνη.Τα αδειάζουμε σ’ ένα μπολ και τα ανακατεύουμε με το λιωμένο βούτυρο.Τοποθετούμε πάνω σε αντικολλητικό χαρτί, που έχουμε μέσα σε ταψί, 1 τσέρκι διαμέτρου 22 εκ. Γυρνάμε τις άκρες του χαρτιού γύρω από το τσέρκι και αδειάζουμε εκεί το μείγμα μπισκότου. Πιέζουμε με τη βάση ενός κουταλιού σε όλη την επιφάνεια, ώστε το μείγμα να γίνει όσο πιο συμπαγές γίνεται. Προσέχουμε να το απλώσουμε και περιμετρικά γύρω γύρω στα τοιχώματα.Το ψήνουμε για 15 λεπτά (αν θέλουμε η βάση να γίνει πιο τραγανή, τότε την ψήνουμε για 20-25 λεπτά).Αφήνουμε τη βάση να κρυώσει.Χτυπάμε στο μίξερ το τυρί κρέμα με τη ζάχαρη άχνη σε χαμηλή ταχύτητα.Προσθέτουμε σταδιακά την κρέμα γάλακτος και συνεχίζουμε να χτυπάμε μέχρι να αφρατέψει και να σφίξει η κρέμα.Απλώνουμε ομοιόμορφα στην μπισκοτένια βάση την κρέμα τυριού, ισιώνοντας την επιφάνεια με μια σπάτουλα. Τοποθετούμε το ταψάκι στο ψυγείο για 2-3 ώρες ώστε να σταθεροποιηθεί το γλυκό μας.Αφού κρυώσει, αφαιρούμε προσεκτικά το τσέρκι.Πριν το σερβίρισμα του cheesecake, πλένουμε τις φράουλες, τις στεγνώνουμε σε χαρτί κουζίνας και τις κόβουμε στα τρία-3-. Τις τοποθετούμε πάνω στο τσιζκέικ και απολαμβάνουμε.Γαρνίρουμε με φρέσκο δυόσμο για ακόμα μεγαλύτερη αίσθηση φρεσκάδας.
Βούτυρο,Γαλακτοκομικά,Κρέμα Γάλακτος,Τυρί,Φράουλα,Πάσχα